**OBAVIJEST O UPISU NA PRIJEDIPLOMSKE STUDIJE –**

**ZA KANDIDATE HRVATE IZVAN REPUBLIKE HRVATSKE KOJI SE UPISUJU BEZ POLAGANJA DRŽAVNE MATURE**

Hrvati koji su četverogodišnje srednje obrazovanje završili izvan Republike Hrvatske mogu ostvariti pravo upisa u I. godinu prijediplomskog studija u statusu redovitog studenta prema posebnim uvjetima (bez polaganja državne mature) i u posebnoj kvoti za upis.

**Kvote za upis u I. godinu prijediplomskih studija na Filozofskom fakultetu za Hrvate izvan Republike Hrvatske su sljedeće:**

1. **Sveučilišni prijediplomski jednopredmetni studij Hrvatski jezik i književnost – 2 kandidata**
2. **Sveučilišni prijediplomski jednopredmetni studij Psihologija – 1 kandidat**
3. **Sveučilišni prijediplomski jednopredmetni studij Informatologija – 1 kandidat**

Kandidati moraju imati završeno četverogodišnje srednje obrazovanje.

**Rang lista formira se na temelju općeg prosjeka ocjena te odgovarajućeg prosjeka ocjena iz relevantnih predmeta**. Maksimalno je moguće postići 100 bodova pri čemu se bodovi raspodjeljuju na sljedeći način:

**Sveučilišni prijediplomski jednopredmetni studij Hrvatski jezik i književnost**

* Prosjek svih ocjena - 30 bodova max.
* Hrvatski jezik i književnost – 45 bodova max.
* Matematika – 5 bodova max.
* Strani jezik - 10 bodova max.
* Informatika ili Kemija ili Biologija ili Fizika ili Geografija ili Grčki jezik ili Latinski jezik ili Povijest ili Etika ili Filozofija ili Logika ili Politika i gospodarstvo ili Psihologija ili Sociologija ili Glazbena umjetnost ili Likovna umjetnost ili Drugi strani jezik – 10 bodova max.

**NAPOMENA:** kandidati koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma.**

**Sveučilišni prijediplomski jednopredmetni studij Psihologija**

* Prosjek svih ocjena - 30 bodova max.
* Hrvatski ili službeni jezik iz države iz koje dolaze – 15 bodova max.
* Matematika – 20 bodova max.
* Engleski jezik – 10 bodova max.
* Psihologija – 25 bodova max.

**NAPOMENA:** kandidati koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma.**

**Sveučilišni prijediplomski jednopredmetni studij Informatologija**

* Prosjek svih ocjena - 30 bodova max.
* Hrvatski ili službeni jezik iz države iz koje dolaze – 20 bodova max.
* Matematika – 10 bodova max.
* Engleski jezik – 20 bodova max.
* Informatika – 20 bodova max.

**NAPOMENA:** kandidati koji tijekom srednjoškolskog obrazovanja nisu imali predmet Hrvatski jezik, na Filozofskom fakultetu trebaju položiti **ispit provjere poznavanja hrvatskoga jezika i latiničnoga pisma**.

**Prijave se predaju** osobno u Uredu za studente i studije Filozofskog fakulteta u Osijeku, Lorenza Jägera 9, 31 000 Osijek ili poštom na adresu Fakulteta s naznakom „za natječaj za upis na prijediplomski studij“.

**Obrazac za prijavu** na razredbeni postupak može se preuzeti **OVDJE**.

**Uz prijavni obrazac kandidati su obvezni priložiti:**

* potvrdu o pripadnosti hrvatskom narodu – verifikaciju dokumentacije obavlja Središnji državni ured za Hrvate izvan RH – te izdaje Potvrdu o pripadnosti hrvatskom narodu
* svjedodžbe sva četiri razreda srednje škole (originalni dokumenti ili ovjerene preslike)
* svjedodžbu o maturi ili završnom ispitu (originalni dokument ili ovjerena preslika)
* uvjerenje o priznavanju inozemne srednjoškolske kvalifikacije

**Napomena:** Postupak priznavanja inozemne srednjoškolske kvalifikacije o završenom srednjem obrazovanju u općim, gimnazijskim, umjetničkim i strukovnim programima radi nastavka obrazovanja vodi *Agencija za znanost i visoko obrazovanje*. Središnji prijavni ured, Donje Svetice 38/V, 10000 Zagreb, + 385 1 6274 888, Uredovno vrijeme za telefonske pozive: utorak – petak od 9 do 12 sati, applications@azvo.hr. Sve informacije nalaze se na poveznici: <https://www.studij.hr/sve-o-prijavama>)

* omotnicu A4 formata s napisanom točnom adresom kandidata (za povrat dokumenata)

**Zaprimanje prijava:**

* jesenski rok: **4. do 7. rujna 2023.**

**Objava rezultata i upisi**

Rang lista za upis bit će objavljena 14. rujna 2023. na mrežnoj stranici [www.ffos.hr](http://www.ffos.hr)

**Upisi kandidata provodit će se u:**

* jesenskom upisnom roku **20. rujna 2023.**

Sve dodatne obavijesti mogu se dobiti u Uredu za studente i studije Filozofskog fakulteta u Osijeku na telefonske brojeve 494-645, 494-649 i 494-725.